《题李簠青太守巫峡归舟图》
清代·路承鋆

蜀山著奇险，蜀水多风波。芳洲有蘅芷，委弃同薜萝。

昔日秀空谷，胡杂苔与莎。凄凄迅商薄，零落悲枝柯。

岂不惮艰险，凤辖逢网罗。落日蔽轻云，蒿莱障山河。

今君且归去，华表看峨峨。芝兰纵枯槁，馨香终不磨。

作者简介：路承鋆，字仲量，毕节人。诸生，历官云南候补、直隶州知州。有《啸亭诗钞》。